stanford-oval/wikipedia huggingface dataset:
แกลเรินส์ เซดอร์ฟ
แหล่งข้อมูลอื่น

เว็บไซต์อย่างเป็นทางการ
แม่แบบ:Wereld van Oranje
| ด ค กเอซี มิลาน – ผู้จัดการทีม |
| --- | --- |
 Kilpin (1899–1906)  Angeloni (1906–07)  Camperio (1907–11)  Technical committee (1911–15)  Moda (1915–16)  Cevenini (1916–18)  Technical committee (1918–19)  Moda (1919–21)  Lovati (1921–22)  Soldera (1922)  Oppenheim (1922–24)  Pozzo (1924–26)  Moda (1926)  Burgess (1926–28)  König (1928–31)  Bánás (1931–33)  Violak (1933–34)  Baloncieri (1934–37)  Garbutt (1937)  Felsner / Bánás (1937–38)  Bánás (1938–39)  Violak / Bánás (1939–40)  Bánás (1940)  Busini / Ara (1940–41)  Magnozzi (1941–43)  Santagostino (1943–45)  Busini / Baloncieri (1945–46)  Busini / Bigogno (1946–47)  Bigogno (1947–48)  Busini / Bigogno (1948–49)  Busini / Czeizler (1949–52)  Busini / Sperone (1952–53)  Busini / Gren (1953)  Busini / Morselli (1953)  Guttmann (1953–55)  Puricelli (1955–56)  Viani (1956–58)  Viani / Bonizzoni (1958–60)  Viani / Todeschini (1960–61)  Viani / Rocco (1961–63)  Viani / Carniglia (1963–64)  Viani / Liedholm (1964–65)  Liedholm (1965–66)  Cattozzo (1966)  Silvestri (1966–67)  Rocco (1967–72)  Rocco / Maldini (1972–73)  Rocco (1973)  Rocco / Maldini (1973–74)  Maldini (1974)  ตราปัตโตนี (1974)  Giagnoni (1974–75)  Rocco / ตราปัตโตนี (1975–76)  Rocco / Barison (1976)  Marchioro (1976–77)  Rocco (1977)  Liedholm (1977–79)  Giacomini (1979–81)  Galbiati (1981)  Radice (1981–82)  Galbiati (1982)  Castagner (1982–84)  Galbiati (1984)  Liedholm (1984–87)  กาเปลโล (1987)  Sacchi (1987–91)  กาเปลโล (1991–96)  Tabárez / Morini (1996)  Sacchi (1996–97)  กาเปลโล (1997–98)  ซักเกโรนี (1998–2001)  Maldini / Tassotti (2001)  เทริม / Di Gennaro (2001)  อันเชลอตตี (2001–09)  อาราอูฌู (2009–10)  อัลเลกรี (2010–14)  Tassotti (2014)  เซดอร์ฟ (2014)  อินซากี (2014–15)  Mihajlović (2015–16)  Brocchi (2016)  มอนเตลลา (2016–17)  กัตตูโซ (2017–19)  เกียมเปาโล (2019)  ปิโอลี (2019–24)  ฟอนเซกา (2024–) 
| ด ค กรายชื่อนักกีฬาทีมชาติแคเมอรูน – แอฟริกาคัพออฟเนชันส์ 2019 |
| --- | --- | --- |
|  1 โอนานา  2 ฟาอิ  3 บง  4 บานานา  5 Ngadeu-Ngadjui  6 Oyongo  7 เอ็นฌีเอ  8 Zambo Anguissa  9 Bahoken  10 Djoum  11 Bassogog  12 ดาวา  13 ชูโป-โมติง  14 Mandjeck  15 กุนเด  16 Ondoa  17 Toko Ekambi  18 โฌแอ็ล  19 Zoua  20 Boumal  21 Kaptoum  22 Kana-Biyik  23 Kameni  ผู้ฝึกสอน: เซดอร์ฟ  |  1 โอนานา  2 ฟาอิ  3 บง  4 บานานา  5 Ngadeu-Ngadjui  6 Oyongo  7 เอ็นฌีเอ  8 Zambo Anguissa  9 Bahoken  10 Djoum  11 Bassogog  12 ดาวา  13 ชูโป-โมติง  14 Mandjeck  15 กุนเด  16 Ondoa  17 Toko Ekambi  18 โฌแอ็ล  19 Zoua  20 Boumal  21 Kaptoum  22 Kana-Biyik  23 Kameni  ผู้ฝึกสอน: เซดอร์ฟ  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  สหรัฐ  เนเธอร์แลนด์
ไอริส (ฟัน โคค)

| ไอริส |
| --- | --- |

ศิลปิน: ฟินเซนต์ ฟัน โคค
ปี: ค.ศ. 1889
ประเภท: จิตรกรรมสีน้ำมันบนผ้าใบ
สถานที่: พิพิธภัณฑ์เจ. พอล เกตตี เมืองลอสแอนเจลิส
ไอริส (ดัตช์: Irissen; ฝรั่งเศส: Les Iris; อังกฤษ: Irises) เป็นภาพเขียนสีน้ำมันที่เขียนโดยฟินเซนต์ ฟัน โคค จิตรกรชาวดัตช์คนสำคัญของลัทธิประทับใจยุคหลัง ปัจจุบันภาพนี้ตั้งแสดงอยู่ที่พิพิธภัณฑ์เจ. พอล เกตตี ที่เมืองลอสแอนเจลิส สหรัฐอเมริกา
ภาพ "ไอริส" ที่เขียนในปี ค.ศ. 1889 เป็นภาพที่ฟัน โคคเขียนขณะที่อยู่ในสถานบำบัดที่แซ็ง-ปอล-เดอ-โมซอล เมืองแซ็งต์-เรมี-เดอ-พรอว็องส์ ในปีสุดท้ายของชีวิตก่อนที่จะเสียชีวิตในปี ค.ศ. 1890
ฟัน โคคเริ่มเขียนก่อนที่จะล้มป่วยก่อนเข้าสถานบำบัด งานชิ้นนี้เป็นงานที่ขาดความตึงเครียดอย่างงานชิ้นอื่นที่เขียนในบั้นปลายของชีวิต ฟัน โคคเรียกงานชิ้นนี้ว่าเป็น "สายล่อฟ้าของความเจ็บป่วย" (the lightning conductor for my illness) เพราะเชื่อว่าการเขียนงานไปเรื่อย ๆ อาจจะเป็นวิธีป้องกันความบ้าคลั่งได้
"ไอริส" เป็นภาพที่มีอิทธิพลมาจากภาพพิมพ์แกะไม้อุกิโยะของญี่ปุ่น เช่นเดียวกับงานอื่น ๆ และงานของศิลปินอื่น ๆ ในช่วงนั้น ความคล้ายคลึงจะเห็นได้จากการตัดเส้นด้วยสีเข้ม มุมที่แปลกออกไป และภาพที่แสดงมุมมองที่ใกล้ชิด และการใช้โทนสีที่ราบ แทนที่จะปรับระดับตามแสงที่ส่องลงมาบนกอไอริส
ฟัน โคคถือว่าภาพนี้เป็นภาพศึกษา ซึ่งอาจจะเป็นสาเหตุที่ภาพนี้ไม่มีภาพวาดลายเส้นเหมือนภาพอื่น เตโอน้องชายเห็นว่าเป็นภาพที่ดี และยื่นเรื่องเพื่อนำเข้าแสดงในนิทรรศการของสมาคมศิลปินอิสระในเดือนกันยายน ค.ศ. 1889 พร้อมกับภาพราตรีประดับดาวเหนือแม่น้ำโรน เตโอเขียนถึงฟัน โคคเกี่ยวกับนิทรรศการว่าเป็น "ภาพที่สะดุดตามาแต่ไกล ภาพไอริสเป็นภาพศึกษาที่เต็มไปด้วยบรรยากาศและชีวิต"
ประวัติการเป็นเจ้าของ

เจ้าของภาพคนแรกคืออ็อกตาฟว์ มีร์โบ (Octave Mirbeau) นักวิพากษ์ศิลป์และนักอนาธิปไตย หนึ่งในบรรดาผู้ชื่นชมผลงานของฟัน โคคคนแรก มีร์โบซึ้อภาพในราคา 300 ฟรังก์
เมื่อมาถึงปี ค.ศ. 1987 "ไอริส" ก็กลายเป็นงานจิตรกรรมที่มีราคาสูงสุดเท่าที่เคยขายกันมา และดำรงตำแหน่งนั้นอยู่สองปีครึ่ง ราคาที่ขายเป็นจำนวน 53.9 ล้านดอลลาร์สหรัฐ ขายให้แก่แอลัน บอนด์ แต่บอนด์ไม่มีเงินพอ ต่อมาภาพนี้จึงขายอีกครั้งให้แก่พิพิธภัณฑ์เจ. พอล เกตตีในปี ค.ศ. 1990 ในปี ค.ศ. 2008 "ไอริส" เป็นภาพเขียนที่มีมูลค่าเป็นลำดับเจ็ดเท่าที่ขายกันมาเมื่อปรับตามค่าเงินเฟ้อแล้ว และถ้าไม่ปรับก็จะเป็นลำดับที่ 18
ดูเพิ่ม

ฟินเซนต์ ฟัน โคค
ลัทธิประทับใจยุคหลัง
รายชื่อภาพเขียนที่มีราคาสูงที่สุด
กองทัพบ้านเกิด

| กองทัพบ้านเกิด |
| --- | --- |
Armia Krajowa (AK)
ธงสีแดงและขาวของโปแลนด์ซึ่งมีเครื่องหมายสัญลักษณ์คำว่า คอทวิซา (แปลว่า สมอเรือ) ของรัฐใต้ดินโปแลนด์และกองทัพบ้านเกิด
ประจำการ: 14 กุมภาพันธ์ ค.ศ. 1942 – 19 มกราคม ค.ศ. 1945
ประเทศ: โปแลนด์ภายใต้การยึดครองของเยอรมัน
ขึ้นต่อ: รัฐบาลพลัดถิ่นโปแลนด์
บทบาท: กองกำลังติดอาวุธของรัฐใต้ดินโปแลนด์
กำลังรบ: ป. 400,000 นาย (ค.ศ. 1944)
ผู้บังคับบัญชา
ผบ. สำคัญ: Tadeusz Komorowski Stefan Rowecki Leopold Okulicki Emil August Fieldorf Antoni Chruściel
กองทัพบ้านเกิด (โปแลนด์: Armia Krajowa, abbreviated AK; เสียงอ่านภาษาโปแลนด์: [ˈarmʲa kraˈjɔva]) เป็นขบวนการต่อต้านที่มีบทบาทสำคัญในเขตโปแลนดที่ถูกเยอรมันยึดครองในช่วงสงครามโลกครั้งที่สอง กองทัพบ้านเกิดถูกก่อตั้งขึ้นในเดือนกุมภาพันธ์ ค.ศ. 1942 จากกองกำลังต่อต้าน (Związek Walki Zbrojnej) ก่อนหน้านี้ได้ถูกก่อตั้งขึ้นในภายหลังจากเยอรมันและโซเวียตเข้ารุกรานประเทศในเดือนกันยายน ค.ศ. 1939 ในอีกสองปีข้างหน้า กองทัพบ้านเกิดได้รวมเข้ากับกองกำลังใต้ดินชาวโปแลนด์ส่วนใหญ่ ด้วยความจงรักภักดีต่อรัฐบาลผลัดถิ่นโปแลนด์ในกรุงลอนดอน และเป็นปีกกองกำลังติดอาวุธในสิ่งที่เป็นที่รู้จักกันคือ รัฐใต้ดินโปแลนด์
กองทัพบ้านเกิดได้ก่อวินาศกรรมต่อการขนส่งของเยอรมันที่มุ่งหน้าไปยังแนวรบด้านตะวันออกในสหภาพโซเวียต เข้าทำลายเสบียงของเยอรมัน และบั่นทอนกองทัพเยอรมันจำนวนมาก ยังได้ต่อสู้รบกับเยอรมันโดยเฉพาะอย่างยิ่งในปี ค.ศ. 1943 และในปฏิบัติการเทมเพสท์ ตั้งแต่เดือนมกราคม ค.ศ. 1944 ปฏิบัติการที่เป็นที่รู้จักกันอย่างแพร่หลายของกองทัพบ้านเกิดคือ การก่อการกำเริบวอร์ซอ ในเดือนสิงหาคม-ตุลาคม ค.ศ. 1944 กองทัพบ้านเกิดยังได้ปกป้องพลเรือนชาวโปแลนด์จากความโหดร้ายทารุณของชาวยูเครนและชาวลิทัวเนียที่เป็นผู้ให้ความร่วมมือของเยอรมนี
จากการคำนวณกองกำลังของกองทัพบ้านเกิดในปี ค.ศ. 1994 อยู่ระหว่างที่ 200,000 และ 600,000 นาย จำนวนภายหลังทำให้กองทัพบ้านเกิดไม่เพียงแต่เป็นขบวนการต่อต้านใต้ดินขนาดใหญ่ที่สุดของโปแลนด์เท่านั้น แต่ยังรวมถึงพลพรรคโซเวียตด้วย ซึ่งเป็นหนึ่งในสองขบวนการใต้ดินที่ใหญ่ที่สุดของยุโรปในสงครามโลกครั้งที่สอง
ด้วยความสัมพันธ์ระหว่างโปแลนด์-โซเวียตได้เสื่อมถอย ความขัดแย้งระหว่างกองทัพบ้านเกิดและกองทัพโซเวียตก็เพิ่มมากขึ้น ด้วยความจงรักภัดกีของกองทัพบ้านเกิดต่อรัฐบาลผลัดถิ่นโปแลนด์ ทำให้รัฐบาลโซเวียตมองว่า กองทัพบ้านเกิดเป็นอุปสรรคต่อการจัดตั้งรัฐบาลที่เป็นมิตรต่อลัทธิคอมมิวนิสต์ในโปแลนด์ ซึ่งได้ขัดขวางในการร่วมมือกัน และในบางกรณีได้นำไปสู่ความขัดแย้งโดยสิ้นเชิง เมื่อวันที่ 19 มกราคม ค.ศ. 1945 ภายหลังจากกองทัพแดงได้กำจัดกองทัพเยอรมันในดินแดนโปแลนด์ส่วนใหญ่ กองทัพบ้านเกิดก็ได้ถูกยุบ
ภายหลังสงคราม โดยเฉพาะอย่างยิ่งในปี ค.ศ. 1950 และ 1960 โฆษณาชวนเชื่อของรัฐบาลคอมมิวนิสต์ได้แสดงให้เห็นว่า กองทัพบ้านเกิดเป็นกองกำลังที่กดขี่ข่มเหงและเป็นพวกฝ่ายขวาที่เป็นปฏิปักษ์ บุคคลากรของอดีตกองทัพบ้านเกิดจำนวนนับพันคนถูกส่งตัวไปยังกูลักและเรือนจำโซเวียต ในขณะที่อดีตสมาชิกคนอื่น ๆ รวมทั้งผู้บัญชาการระดับสูงจำนวนหนึ่งล้วนถูกประหารชีวิต ภายหลังการล่มสลายของลัทธิคอมมิวนิสต์ในยุโรปกลางและตะวันออก ชื่อเสียงของกองทัพบ้านเกิดในท่ามกลางประชาชนก็ได้รับการกอบกู้กลับคืนมา
โลนเนอเกอ สลุเจิส

โลนเนอเกอ สลุเจิส (ดัตช์: Lonneke Slöetjes; 15 พฤศจิกายน ค.ศ. 1990) เป็นนักวอลเลย์บอลหญิงของทีมชาติเนเธอร์แลนด์ เธอทำหน้าที่ในตำแหน่งตัวตีด้านนอก
สังกัดสโมสร

ลองกา 59 ลิคเตินโฟร์เดอ (ค.ศ. 2006–2009)
เฮอติงก์โปลลึกซ์ (ค.ศ. 2009–2011)
อูเอ็สเซ มึนสเตอร์ (ค.ศ. 2011–2013)
ฟูตูราวอลเลย์บุสโตอาร์ซีซีโย (ค.ศ. 2013–2014)
ชเวรีเนอร์ เอ็สเซ (ค.ศ. 2014–2015)
วาคึฟบังค์อิสตันบูล (ค.ศ. 2015–)
เกียรติประวัติ > บุคคล

มงเทรอวอลลีย์แมสเตอส์ 2015 "ตัวตบตรงข้ามยอดเยี่ยม"
ชิงแชมป์ยุโรป 2015 "ตัวตบตรงข้ามยอดเยี่ยม"
การแข่งขันโอลิมปิกรอบคัดเลือกโซนยุโรป 2016 "ตัวตบตรงข้ามยอดเยี่ยม"
2015-16 เตอร์กิชวิมินส์วอลเลย์บอลลีก "ตัวตบตรงข้ามยอดเยี่ยม"
การแข่งขันโอลิมปิกรอบคัดเลือกระดับโลก 2016 "ตัวตบตรงข้ามยอดเยี่ยม"
เวิลด์กรังด์ปรีซ์ 2016 "ตัวตบตรงข้ามยอดเยี่ยม"
กีฬาโอลิมปิก 2016 "ตัวตบตรงข้ามยอดเยี่ยม"
2016–17 ซีอีวีแชมเปียนส์ลีก "ตัวตบตรงข้ามยอดเยี่ยม"
ชิงแชมป์ยุโรป 2017 "ตัวตบตรงข้ามยอดเยี่ยม"
เกียรติประวัติ > สโมสร

2015–16 ซีอีวีแชมเปียนส์ลีก -  ชนะเลิศ, ร่วมกับวาคึฟบังค์
2015–16 เตอร์กิชลีก -  ชนะเลิศ, ร่วมกับวาคึฟบังค์
ชิงแชมป์สโมสรโลก 2016 -  เหรียญทองแดง, ร่วมกับวาคึฟบังค์
2016–17 ซีอีวีแชมเปียนส์ลีก -ชนะเลิศ, ร่วมกับวาคึฟบังค์
ชิงแชมป์สโมสรโลก 2017 - ชนะเลิศ, ร่วมกับวาคึฟบังค์
2017 เตอร์กิชซูเปอร์คัพ - ชนะเลิศ, ร่วมกับวาคึฟบังค์
2017–18 เตอร์กิชลีก - ชนะเลิศ, ร่วมกับวาคึฟบังค์
2017–18 ซีอีวีแชมเปียนส์ลีก - ชนะเลิศ, ร่วมกับวาคึฟบังค์
แหล่งข้อมูลอื่น

Highlight movie เก็บถาวร 2016-12-11 ที่ เวย์แบ็กแมชชีน
FIVB Profile
ไฮเกอ กาเมอร์ลิง โอนเนิส

| ไฮเกอ กาเมอร์ลิง โอนเนิส |
| --- | --- |

เกิด: 21 กันยายน ค.ศ. 1853(1853-09-21) โกรนิงเงิน เนเธอร์แลนด์
เสียชีวิต: 21 กุมภาพันธ์ ค.ศ. 1926(1926-02-21) (72 ปี) ไลเดิน เนเธอร์แลนด์
สัญชาติ: ดัตช์
ศิษย์เก่า: มหาวิทยาลัยไฮเดิลแบร์ค มหาวิทยาลัยโกรนิงเงิน
มีชื่อเสียงจาก:   อติสีตศาสตร์ (วิชาความเย็นยวดยิ่ง)  ฮีเลียมเหลว  ปรากฏการณ์โอนเนิส  ของไหลยวดยิ่ง  สภาพนำยวดยิ่ง  สมการสถานะไวเรียล  คิดคำว่า "เอนทาลปี" 
รางวัล:   เหรียญมัตเตอุชชี (ค.ศ. 1910)  เหรียญรัมฟอร์ด (ค.ศ. 1912)  รางวัลโนเบลสาขาฟิสิกส์ (ค.ศ. 1913)  เหรียญแฟรงคลิน (ค.ศ. 1915) 
อาชีพทางวิทยาศาสตร์
สาขา: ฟิสิกส์
สถาบันที่ทำงาน: มหาวิทยาลัยไลเดิน มหาวิทยาลัยเทคโนโลยีเดลฟท์
อาจารย์ที่ปรึกษา: โรแบร์ท บุนเซิน กุสตาฟ เคอร์ชอฟฟ์ โยฮันเนิส โบสส์คา
ลูกศิษย์ในระดับปริญญาเอก:   ยาโกบ ไกล  วันเดอร์ โยฮันเนิส เดอ ฮาส  โยฮันเนิส เกอเนิน  ปีเตอร์ เซมัน 
 
ไฮเกอ กาเมอร์ลิง โอนเนิส (ดัตช์: Heike Kamerlingh Onnes; 21 กันยายน ค.ศ. 1853 – 21 กุมภาพันธ์ ค.ศ. 1926) เป็นนักฟิสิกส์ชาวดัตช์ เกิดที่เมืองโกรนิงเงิน เป็นบุตรของฮาร์ม กาเมอร์ลิง โอนเนิส และอันนา แกร์ดีนา กูร์ส มีน้องชายและน้องสาวชื่อแม็นโซและแจ็นนีตามลำดับ ในปี ค.ศ. 1870 กาเมอร์ลิง โอนเนิสเข้าเรียนที่มหาวิทยาลัยโกรนิงเงินและเรียนกับโรแบร์ท บุนเซิน และกุสทัฟ เคียร์ชฮ็อฟที่มหาวิทยาลัยไฮเดิลแบร์คระหว่างปี ค.ศ. 1871–1873 ต่อมาเขาเรียนจบปริญญาโทและปริญญาเอกที่มหาวิทยาลัยโครนิงเงินและเป็นผู้ช่วยโยฮันเนิส โบสส์คา ผู้อำนวยการวิทยาลัยสารพัดช่างเดลฟท์ (ปัจจุบันคือมหาวิทยาลัยเทคโนโลยีเดลฟท์)
ระหว่างปี ค.ศ. 1882–1923 กาเมอร์ลิง โอนเนิสดำรงตำแหน่งศาสตราจารย์ด้านฟิสิกส์ทดลองที่มหาวิทยาลัยไลเดิน ต่อมาในปี ค.ศ. 1904 เขาก่อตั้งห้องปฏิบัติการด้านไครโอจีนิกส์และเชิญนักวิจัยหลายท่านมาร่วมงาน ในวันที่ 10 กรกฎาคม ค.ศ. 1908 กาเมอร์ลิง โอนเนิสประสบความสำเร็จในการสร้างฮีเลียมเหลวจากการศึกษาวัฏจักรแฮมป์สัน–ลินด์และปรากฏการณ์จูล–ทอมสัน เขาสามารถลดอุณหภูมิจนถึงจุดเดือดของฮีเลียม (−269 °ซ, 4.2 เคลวิน) และเมื่อลดความดันของฮีเลียมเหลว กาเมอร์ลิง โอนเนิสสามารถลดอุณหภูมิได้เกือบถึง 1.5 เคลวิน (-271.65 °ซ) ซึ่งเป็นอุณหภูมิที่ต่ำที่สุดในโลกในขณะนั้น ปัจจุบันอุปกรณ์ที่โอนเนิสใช้สร้างฮีเลียมเหลวเป็นครั้งแรกอยู่ที่พิพิธภัณฑ์บูร์ฮาเฟอที่เมืองไลเดิน
ต่อมาในวันที่ 8 เมษายน ค.ศ. 1911 กาเมอร์ลิง โอนเนิสพบว่าที่อุณหภูมิ 4.2 เคลวิน (-268.95 °ซ) ความต้านทานไฟฟ้าในสายปรอทในฮีเลียมเหลวมีค่าเป็นศูนย์ เขาจึงตระหนักว่าความต้านทานไฟฟ้าจะลดลงเมื่ออุณหภูมิต่ำลง และตีพิมพ์งานวิจัยหลายชิ้นโดยเรียกปรากฏการณ์นี้ว่า "สภาพนำยวดยิ่ง" (superconductivity) ในปี ค.ศ. 1913 กาเมอร์ลิง โอนเนิสได้รับรางวัลโนเบลสาขาฟิสิกส์จากการศึกษาคุณสมบัติของสารที่อุณหภูมิต่ำและการสร้างฮีเลียมเหลว
ด้านชีวิตส่วนตัว กาเมอร์ลิง โอนเนิสแต่งงานกับมารียา อาดรียานา วิลเฮลมีนา เอลีซาเบต ไบเลอเฟลด์ในปี ค.ศ. 1887 ทั้งคู่มีบุตรด้วยกัน 1 คน กาเมอร์ลิง โอนเนิสเสียชีวิตที่เมืองไลเดินในปี ค.ศ. 1926 ต่อมาชื่อเขาได้รับการนำไปตั้งเป็นชื่อแอ่งดวงจันทร์
กลุดช์บอร์ก

| กลุดช์บอร์ก |
| --- | --- |
   ตราอาร์ม
กลุดช์บอร์ก
พิกัด: 50°59′N 18°13′E﻿ / ﻿50.983°N 18.217°E﻿ / 50.983; 18.217
ประเทศ:  โปแลนด์
จังหวัด: ออปอแล
เทศมณฑล: เทศมณฑลกลุดช์บอร์ก
เทศบาล: เทศบาลกลุดช์บอร์ก
พื้นที่
 • ทั้งหมด: 12.35 ตร.กม. (4.77 ตร.ไมล์)
ประชากร (2006)
 • ทั้งหมด: 25,910 คน
 • ความหนาแน่น: 2,100 คน/ตร.กม. (5,400 คน/ตร.ไมล์)
กลุดช์บอร์ก (โปแลนด์: Kluczbork; เยอรมัน: Kreuzburg) เป็นเมืองทางตะวันตกเฉียงใต้ของประเทศโปแลนด์ มีประชากรทั้งหมด 25,910 คน และมีเนื้อที่ทั้งหมด 12.35 ตารางกิโลเมตร มีเมืองหลักคือ เทศมณฑลกลุดช์บอร์ก
แหล่งข้อมูลอื่น

Official website เก็บถาวร 2007-02-24 ที่ เวย์แบ็กแมชชีน
History of Kluczbork เก็บถาวร 2006-12-22 ที่ เวย์แบ็กแมชชีน
Jewish Community in Kluczbork on Virtual Shtetl
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี 2  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่
การลดมิติ

ข้อมูลตัวเลข 0-9 ของ MNIST ทำการลดเหลือ 2 มิติเพื่อแสดงภาพโดยใช้การวิเคราะห์องค์ประกอบหลัก (ภาพซ้าย) และตัวเข้ารหัสอัตโนมัติเชิงเส้น (ภาพขวา)
การลดมิติ (dimensionality reduction) ในสาขาการเรียนรู้ของเครื่องและสถิติศาสตร์ หมายถึงกระบวนการลดจำนวนของตัวแปรสุ่ม และได้ชุดของตัวแปรหลักที่ไม่มีความสัมพันธ์กัน ภายใต้เงื่อนไขที่จำกัดบางประการ การลดมิติสามารถแบ่งย่อยได้เป็นสองวิธีใหญ่ ๆ คือ การคัดเลือกตัวแปร และ การสกัดค่าแทนลักษณะ
การคัดเลือกตัวแปร

ในการคัดเลือกตัวแปร จะเริ่มจากพิจารณาว่าข้อมูลมีตัวแปรซ้ำซ้อนหรือไม่เกี่ยวข้องจำนวนมาก (หรือสมบัติ ลักษณะ ตัวบ่งชี้ ฯลฯ) และจุดมุ่งหมายคือการค้นหาตัวแปรหลักจากชุดตัวแปรดั้งเดิม เอกสารงานวิจัยส่วนใหญ่เกี่ยวกับการเลือกตัวแปรในสถิติสมัยใหม่มุ่งเน้นไปที่สถิติมิติสูง (High-dimensional statistics) ในจำนวนนั้น วิธีการที่พบได้บ่อย ได้แก่:
อัลกอริทึมแบบลาสโซ
Elastic net regularization
SCAD
SURE screening
PLUS
การสกัดค่าแทนลักษณะ

การสกัดค่าแทนลักษณะ ถือได้ว่าเป็นวิธีการทั่วไปในการเลือกตัวแปร: การเลือกตัวแปร ถือว่ามีตัวแปรจำนวนมากในข้อมูลต้นฉบับ แต่มีเพียงไม่กี่ตัวแปรที่ใช้งานได้จริง และ การสกัดค่าแทนลักษณะจะพิจารณาฟังก์ชันของตัวแปรทั้งหมดที่เป็นไปได้ วิธีการที่พบได้บ่อย ได้แก่:
การวิเคราะห์องค์ประกอบหลัก (PCA)
การวิเคราะห์ปัจจัย
วิธีการเคอร์เนล
วิธีการที่อาศัยระยะทางเช่น:
การวิเคราะห์มาตราส่วนหลายมิติ
Non-negative matrix factorization
Random projection
กองทัพโปแลนด์ในตะวันตก

ป้ายสัญลักษณ์ที่ติดไว้บนแขนเสื้อของกองทัพโปแลนด์ในตะวันตก
กองทัพโปแลนด์ในตะวันตก (โปแลนด์: Polskie Siły Zbrojne na Zachodzie) หมายถึงกองทัพโปแลนด์ที่ถูกก่อตั้งขึ้นเพื่อต่อสู้รบอยู่เคียงข้างฝ่ายสัมพันธมิตรตะวันตกกับนาซีเยอรมนีและประเทศพันธมิตรฝ่ายอักษะในสงครามโลกครั้งที่สอง ยังมีอีกกองทัพโปแลนด์ที่ถูกก่อตั้งขึ้นภายในดินแดนโซเวียตเช่นกัน คือกองทัพโปแลนด์ในตะวันออก
ในการก่อตั้ง ซึ่งภักดีต่อรัฐบาลพลัดถิ่นโปแลนด์  ซึ่งก่อตั้งขึ้นเป็นครั้งแรกในฝรั่งเศสและดินแดนในตะวันออกกลาง ภายหลังจากโปแลนด์พ่ายแพ้และถูกยึดครองโดยเยอรมนีและสหภาพโซเวียตในเดือนกันยายน ค.ศ. 1939 ภายหลังฝรั่งเศสถูกยึดครองในเดือนมิถุนายน ค.ศ. 1940 การก่อตั้งได้ถูกสร้างขึ้นมาใหม่ในสหราชอาณาจักร มีส่วนในการสนับสนุนอย่างมากต่อการทำสงคราม กองทัพโปแลนด์ในตะวันตกประกอบไปด้วยกองทัพบก กองทัพอากาศ และกองทัพเรือ ในไม่ช้าชาวโปแลนด์ก็กลายเป็นทหารจู่โจม(shock troops) ในภารกิจฝ่ายสัมพันธมิตร โดยเฉพาะอย่างยิ่งในยุทธการที่มอนเต กาซิโนในช่วงการทัพอิตาลี ซี่งธงโปแลนด์ได้ถูกปักไว้บนยอดแอบบีย์ที่กลายเป็นซากปรักหักหัง เมื่อวันที่ 18 พฤษภาคม ค.ศ. 1944 เช่นเดียวกับในยุทธการที่โบโลญญาและยุทธการที่อันโคนา (ทั้งสองสมรภูมิอยู่ในอิตาลี) และเนินเขา 262 ในฝรั่งเศส ปี ค.ศ. 1944 กองทัพโปแลนด์ในตะวันตกได้ถูกยุบภายหลังสงคราม ในปี ค.ศ. 1947  โดยมีเหล่าอดีตทหารหลายคนถูกบังคับให้ต้องลี้ภัย
กวอฟนอ

กวอฟนอ (โปแลนด์: Głowno) เป็นเมืองของประเทศโปแลนด์ ตั้งอยู่กลางของประเทศ ห่างจากเมืองหลักประมาณ 25 กิโลเมตร มีเนื้อที่ทั้งหมด 19.82 ตารางกิโลเมตร และมีประชากรทั้งหมด 15,167 คน
แหล่งข้อมูลอื่น

Official town webpage (in Polish)
Map from mapa.szukacz.pl เก็บถาวร 2017-01-14 ที่ เวย์แบ็กแมชชีน
Website concerning local history (in Polish)
Pictures of the city เก็บถาวร 2012-11-09 ที่ เวย์แบ็กแมชชีน
51°58′N 19°44′E﻿ / ﻿51.967°N 19.733°E﻿ / 51.967; 19.733
กองทัพโปแลนด์ในตะวันออก

ตราสัญลักษณ์นกอินทรีปิอาสต์ซึ่งถูกนำมาใช้โดยกองทัพโปแลนด์ในตะวันออก, ค.ศ. 1943–1945
กองทัพโปแลนด์ในตะวันออก(โปแลนด์: Polskie Siły Zbrojne na Wschodzie), ยังถูกเรียกว่า กองทัพโปแลนด์ในสหภาพโซเวียต เป็นกองทัพโปแลนด์ที่ถูกก่อตั้งขึ้นในสหภาพโซเวียตในสงครามโลกครั้งที่สอง
มีอยู่สองกองทัพที่ถูกก่อตั้งแยกจากกันและในช่วงเวลาที่แตกต่างกัน กองทัพแอนเดอร์ถูกก่อตั้งในช่วงครึ่งหลังของปี ค.ศ. 1941 ซึ่งภักดีต่อรัฐบาลพลัดถิ่นโปแลนด์ ภายหลังปฏิบัติการบาร์บาร็อสซาและข้อตกลงซิกอร์สกี-เมยสกี ระหว่างโปแลนด์-โซเวียตที่มีผลตามมา เป็นการประกาศนิโทษกรรมสำหรับพลเมืองชาวโปแลนด์ในสหภาพโซเวียต ซึ่งทำให้เกิดการรวมตัวกันของหน่วยกองกำลังทหารโปแลนด์เท่าที่เป็นไปได้  ในปี ค.ศ. 1942 กองทัพแอนเดอร์ได้อพยพไปยังอิหร่านและย้ายไปอยู่ในกองบัญชาการของฝ่ายสัมพันธมิตรตะวันตก กลายเป็นที่รู้จักกันคือ กองทัพน้อยโปแลนด์ที่ 2 และต่อสู้รบกับกองทัพนาซีเยอรมันในช่วงการทัพอิตาลี รวมทั้งยุทธการที่มอนเต คาสซิโน
จากชาวโปแลนด์ที่ยังคงอยู่ในสหภาพโซเวียต กองพลทหารราบตาแดอุช กอชชุชกอที่ 1 ของโปแลนด์ได้ถูกก่อตั้งขึ้นในเดือนพฤษภาคม ค.ศ. 1943  มันได้ถูกขยายเพิ่มเติมและจัดระเบียบใหม่จนออกมาเป็นกองทัพโปแลนด์ที่หนึ่ง(กองทัพเบอร์ลิน) และกองทัพโปแลนด์ที่สอง พวกเขาร่วมกันก่อตั้งกองทัพประชาชนโปแลนด์ (Ludowe Wojsko Polskie, LWP); ซึ่งต่อสู้รบในแนวรบด้านตะวันออกภายใต้กองบัญชาการโซเวียตตลอดไปจนถึงยุทธการที่เบอร์ลิน เช่นเดียวกับสถาบันโปแลนด์ที่นำโดยคอมมิวนิสต์อื่น ๆ กองทัพประชาชนจะดำเนินการในการเป็นปรปักษ์กับรัฐบาลพลัดถิ่นโปแลนด์
หลังสงคราม กองทัพประชาชนโปแลนด์ได้กลายเป็นกองทัพของโปแลนด์ที่ถูกปกครองโดยคอมมิวนิสต์
กอกอลิน

| กอกอลิน |
| --- | --- |
กอกอลิน
พิกัด: 50°29′17″N 18°1′26″E﻿ / ﻿50.48806°N 18.02389°E﻿ / 50.48806; 18.02389
ประเทศ:  โปแลนด์
จังหวัด: ออปอแล
เทศมณฑล: กรัปกอวิตแซ
เทศบาล: กอกอลิน
พื้นที่
 • ทั้งหมด: 20.35 ตร.กม. (7.86 ตร.ไมล์)
ประชากร (2011)
 • ทั้งหมด: 6,147 คน
 • ความหนาแน่น: 300 คน/ตร.กม. (780 คน/ตร.ไมล์)
Postal code: 47-320
เว็บไซต์: http://gogolin.pl
กอกอลิน (โปแลนด์: Gogolin) เป็นเมืองทางตอนใต้ของเทศมณฑลกรัปกอวิตแซ จังหวัดออปอแล ประเทศโปแลนด์ เมืองมีเนื้อที่ทั้งหมด 20.35 ตารางกิโลเมตร และมีประชากรทั้งหมด 6147 คน
แหล่งข้อมูลอื่น

Official town webpage
Jewish Community in Gogolin on Virtual Shtetl
กรึสเตียน บีแยลิก

| 0 | 1 | 2 | 3 |
| --- | --- | --- | --- |
 บีแยลิกขณะเล่นให้กับอาร์เซนอล รุ่นอายุไม่เกิน 19 ปี ในยูฟ่ายูทลีก
ข้อมูลส่วนตัว
ชื่อเต็ม:  กรึสเตียน บีแยลิก
วันเกิด:   (1998-01-04) 4 มกราคม ค.ศ. 1998 (26 ปี)
สถานที่เกิด:  กอญิน, โปแลนด์
ส่วนสูง:  1.89 m (6 ft 2 1⁄2 in)
ตำแหน่ง:  กองกลางตัวรับ
ข้อมูลสโมสร
สโมสรปัจจุบัน:  ดาร์บีเคาน์ตี
หมายเลข:  5
สโมสรเยาวชน
:  กูร์ญิกกอญิน
2012–2014:  แลคปอซนัญ
สโมสรอาชีพ*
| ปี |  ทีม |  ลงเล่น |  (ประตู) |
| 2014–2015 |  แลเกียวาร์ชาวา |  5 |  (0) |
| 2015–2019 |  อาร์เซนอล |  0 |  (0) |
| 2017 |  → เบอร์มิงแฮมซิตี (ยืม) |  10 |  (0) |
| 2018 |  → วอลซอลล์ (ยืม) |  0 |  (0) |
| 2018–2019 |  → ชาร์ลตันแอธเลติก (ยืม) |  31 |  (3) |
| 2019– |  ดาร์บีเคาน์ตี |  20 |  (0) |
ทีมชาติ‡
| 2013–2014 |  โปแลนด์ อายุไม่เกิน 16 ปี |  3 |  (0) |
| 2014–2015 |  โปแลนด์ อายุไม่เกิน 17 ปี |  8 |  (3) |
| 2015 |  โปแลนด์ อายุไม่เกิน 18 ปี |  3 |  (0) |
| 2017 |  โปแลนด์ อายุไม่เกิน 19 ปี |  2 |  (0) |
| 2017– |  โปแลนด์ อายุไม่เกิน 21 ปี |  6 |  (3) |
| 2019– |  โปแลนด์ |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 2 มกราคม 2020 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 14 กันยายน 2019
กรึสเตียน บีแยลิก (โปแลนด์: Krystian Bielik, ออกเสียง: [ˈkrɘ̟stʲan ˈbʲɛlik]; เกิดวันที่ 4 มกราคม ค.ศ. 1998) เป็นนักฟุตบอลชาวโปแลนด์ ปัจจุบันเล่นในตำแหน่งกองกลางตัวรับให้กับเบอร์มิงแฮมซิตี สโมสรในแชมเปียนชิป และทีมชาติโปแลนด์
แหล่งข้อมูลอื่น

Soccerway profile
90minut.pl profile
| ด ค กผู้เล่นชุดปัจจุบันของสโมสรฟุตบอลดาร์บีเคาน์ตี  |
| --- | --- |
 2 Wisdom  3 Forsyth  4 Shinnie  5 บีแยลิก  9 Waghorn  10 Lawrence  11 Jozefzoon  12 Hamer  14 Marriott  16 Clarke  17 Evans  19 Martin  21 Roos  23 Holmes  25 Lowe  30 Anya  33 เดวีส์  37 Bogle  38 Knight  40 Sibley  41 Bird  46 Malone  47 Ravas  48 Buchanan  49 Whittaker  ผู้จัดการ: รูนีย์ 
| ด ค กรายชื่อนักกีฬาทีมชาติโปแลนด์ – ฟุตบอลโลก 2022 |
| --- | --- | --- |
|  1 ชแชนส์นือ  2 แคช  3 แยนด์แชย์ตชึก  4 ฟีแยแตสกา  5 แบดนาแร็ก  6 บีแยลิก  7 มีลิก  8 ดี. ชือมัญสกี  9 แลวันดอฟสกี (กัปตัน)  10 กรือคอเวียก  11 กรอชิตสกี  12 สกอรุปสกี  13 กามิญสกี  14 กีวียอร์  15 กลิก  16 ชฟีแดร์สกี  17 ชูร์กอฟสกี  18 แบแรชึญสกี  19 เอส. ชือมัญสกี  20 แชลิญสกี  21 ซาแลฟสกี  22 กราบารา  23 ปียอนแต็ก  24 ฟรังกอฟสกี  25 กุมนือ  26 สกูรัช  ผู้ฝึกสอน: มิคแญวิตช์  |  1 ชแชนส์นือ  2 แคช  3 แยนด์แชย์ตชึก  4 ฟีแยแตสกา  5 แบดนาแร็ก  6 บีแยลิก  7 มีลิก  8 ดี. ชือมัญสกี  9 แลวันดอฟสกี (กัปตัน)  10 กรือคอเวียก  11 กรอชิตสกี  12 สกอรุปสกี  13 กามิญสกี  14 กีวียอร์  15 กลิก  16 ชฟีแดร์สกี  17 ชูร์กอฟสกี  18 แบแรชึญสกี  19 เอส. ชือมัญสกี  20 แชลิญสกี  21 ซาแลฟสกี  22 กราบารา  23 ปียอนแต็ก  24 ฟรังกอฟสกี  25 กุมนือ  26 สกูรัช  ผู้ฝึกสอน: มิคแญวิตช์  |  |
กปาละ

| 0 | 1 | 2 | 3 | 4 |
| --- | --- | --- | --- | --- |
| ​​กปาละ  ( กะโหลกศีรษะมนุษย์ )  | ​​กปาละ  ( กะโหลกศีรษะมนุษย์ )  | ​​กปาละ  ( กะโหลกศีรษะมนุษย์ )  |  |  |

กปาละในพิธีกรรมศาสนาพุทธแบบทิเบตนิกายวัชรยาน

| ศาสนา | ศาสนาฮินดู  ลัทธิศักติ ศาสนาพุทธนิกายวัชรยาน |  |  |  |
| ภาษาอังกฤษ | Kapala |  |  |  |
| 'ภาษาฮินดี | कपाल |  |  |  |
| ภาษาจีน | 嘎巴拉碗 |  |  |  |
| ประติมานวิทยาในศาสนาฮินดู | เทวดาในศาสนาฮินดูซึ่งมีลักษณะดุร้าย |  |  |  |
| ประติมานวิทยาในศาสนาพุทธ  | เทพเจ้าและธรรมบาลซึ่งมีลักษณะดุร้าย |  |  |  |
กปาละประติมานวิทยาของศาสนาต่าง ๆ
เทวรูปพระไภรวะทรงกปาละในหัตถ์ซ้ายล่าง ณ จัตุรัสกาฐมาณฑุดูร์บาร์ กาฐมาณฑุ ประเทศเนปาล
เทวรูปพระแม่มริอัมมัน (กาลี) ทรงกปาละในหัตถ์ขวาล่าง พุทธศตวรรษที่สิบแปด พิพิธภัณฑ์สถานแห่งชาติอินเดีย
กปาละ (อังกฤษ: Kapala, สันสกฤต: कपाल ) หรือ กบาลในภาษาไทย คือ กะโหลกศีรษะมนุษย์ที่นำมาทำถ้วยสำหรับประกอบพิธีกรรมของทางศาสนาและลัทธิต่าง ๆ เช่น ศาสนาฮินดู ลัทธิตันตระ ลัทธิศักติ ศาสนาพุทธนิกายวัชรยาน เป็นต้น กบาลนั้นเป็นสัญลักษณ์แห่งปัญญา และสัญลักษณ์ของการก้าวข้ามในคติต่าง ๆ
ประติมานวิทยา > ศาสนาฮินดู

ในประติมานวิทยาของเทวรูปในศาสนาฮินดูเป็นเทพอาวุธและสัญลักษณ์ของเทวดาในศาสนาฮินดูหลายพระองค์ซึ่งมีลักษณะดุร้าย เช่น พระแม่กาลี พระแม่มริอัมมัน พระไภรวะ พระกาล (พระกาฬไชยศรี) พระนางโยคินี เป็นต้น
ประติมานวิทยา > ศาสนาพุทธนิกายวัชรยาน

ในประติมานวิทยาของเทวรูปในศาสนาพุทธนิกายวัชรยานเป็นเทพอาวุธและสัญลักษณ์ของ เทพเจ้าและธรรมบาลหลายพระองค์ซึ่งมีลักษณะดุร้าย เช่น พระมหากาล พระแม่ฑากินี พระแม่วัชรโยคินี เป็นต้น
ไรกส์มือเซยึม อัมสเตอร์ดัม

| --- | --- |
ไรกส์มือเซยึมที่มือเซยึมไปลน์ใน ค.ศ. 2016

ก่อตั้ง: 19 พฤศจิกายน ค.ศ. 1798
ที่ตั้ง: Museumstraat 1 อัมสเตอร์ดัม ประเทศเนเธอร์แลนด์
ประเภท: พิพิธภัณฑสถานแห่งชาติ หอศิลป์ พิพิธภัณฑ์ประวัติศาสตร์
ขนาดผลงาน: วัตถุ 1 ล้านชิ้น
จำนวนผู้เยี่ยมชม: 2.20 ล้านคน (ค.ศ. 2016) 2.35 ล้านคน (ค.ศ. 2015) 2.47 ล้านคน (ค.ศ. 2014) อันดับ 1 ของประเทศ (2014) อันดับ 19 ของโลก (2014)
ผู้อำนวยการ: ตาโก ดิบบิตส์
ประธาน: ยาป เดอ โฮป สแค็ฟเฟอร์
ขนส่งมวลชน: รถราง: 2 , 5 , 7 , 10 , 12  รถเมล์: 26, 65, 66, 170, 172, 197
เว็บไซต์: www.rijksmuseum.nl
ไรกส์มือเซยึม หรือ พิพิธภัณฑสถานแห่งชาติ (ดัตช์: Rijksmuseum) เป็นพิพิธภัณฑ์ที่ตั้งอยู่ที่อัมสเตอร์ดัมในประเทศเนเธอร์แลนด์ ก่อตั้งขึ้นเมื่อ ค.ศ. 1800
ไรกส์มือเซยึมเป็นพิพิธภัณฑ์สำหรับงานศิลปะ งานหัตถกรรม และประวัติศาสตร์ นอกจากนั้นก็ยังมีงานสะสมจำนวนมากจากยุคทองของเนเธอร์แลนด์และศิลปะเอเชีย
ระเบียงภาพ

งานสะสมบางชิ้นของพิพิธภัณฑ์ (ดู หมวดหมู่:งานสะสมของไรกส์มือเซยึม อัมสเตอร์ดัม)
คนเล่นลูท
(The Lute Player)
ค.ศ. 1661
แฮ็นดริก มาร์เตินส์โซน ซอร์ค
ไลเดินหน้าหนาว
(The Blauwpoort in Leiden in the winter)
ราว ค.ศ. 1654–1665
อาบราฮัม เบร์สตราเติน
แมรี แม็กดาเลน
(Mary Magdalene)
ราว ค.ศ. 1530
ยัน ฟัน สโกเริล
ภาพนิ่งของดอกไม้
(Still life with flowers)
ราว ค.ศ. 1639
ฮันส์ โบลโลนเคียร์
ดัตช์เผาเรืออังกฤษใน ค.ศ. 1667
ราว ค.ศ. 1667–1669
ยัน ฟัน ไลเดิน
ภาพเหมือนของคิลลิส ฟัน เบรน
(Portrait of Gillis van Breen)
ราว ค.ศ. 1600–1603
แฮ็นดริก โคลต์ซียึส
สามกางเขน
(The Three Crosses)
ราว ค.ศ. 1653
แร็มบรันต์
Oudezijds Achterburgwal
ราว ค.ศ. 1890–1900
ฌอร์ฌ แฮ็นดริก ไบรต์เนอร์
อัศวิน
คริสต์ศตวรรษที่ 13
ภาพเขียนบนกระเบื้องเดลฟท์
ดูเพิ่ม

พิพิธภัณฑ์ฟัน โคด
แหล่งข้อมูลอื่น

วิกิมีเดียคอมมอนส์มีสื่อที่เกี่ยวข้องกับ

ไรกส์มือเซยึม อัมสเตอร์ดัม (หมวดหมู่)
เว็บไซต์ทางการ
Multimedia Content of museum
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI 2  VIAF 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  สหรัฐ  ญี่ปุ่น  เช็กเกีย  ออสเตรเลีย  โครเอเชีย  โปแลนด์ 
ภูมิศาสตร์:  Structurae 
วิชาการ:  CiNii 
ศิลปิน:  RKD Artists  ULAN 
ประชาชน:  ISIL NL-RIJ  Trove 
อื่น ๆ:  IdRef 2